

*Crna Gora  
 Agencija za zaštitu konkurencije*

PLAN INTEGRITETA

Podgorica, april 2019. godine

UVOD

NAZIV ORGANA VLASTI: Agencija za zaštitu konkurencije

ADRESA: Svetlane Kane Radević br.3, 81000 Podgorica

TELEFON: 020/239-024

E-MAIL: *zastita.konkurencije@azzk.me*

IME I ZVANJE ODGOVORNOG LICA ZA IZRADU I SPROVOĐENJE PLANA INTEGRITETA (MENADŽERA INTEGRITETA): Sandra Kojadinović, Načelnica Odsjeka za sektorske analize

DATUM I BROJ RJEŠENJA O ODREĐIVANJU MENADŽERA INTEGRITETA: 05.09.2018.godine, broj: 01-259/2

Podgorica

DATUM I BROJ RJEŠENJA O ODREĐIVANJU ČLANOVA RADNE GRUPE ZA IZRADU PLANA INTEGRITETA: 05.09.2018.godine, broj: 01-259/3

ČLANOVI RADNE GRUPE:   
Sandra Kojadinović, rukovodilac grupe,   
Radojka Ćirković, član grupe,  
Snežana Kujović, član grupe.

DATUM POČETKA IZRADE: 05.03.2019.

DATUM ZAVRŠETKA IZRADE: 25.04.2019.

DATUM USVAJANJA PLANA INTEGRITETA: 16.05.2019.

SADRŽAJ:

[1. RJEŠENJE O ODREĐIVANJU ODGOVORNOG LICA ZA IZRADU I SPROVOĐENJE PLANA INTEGRITETA 4](#_Toc447008091)

[2. RJEŠENJE O FORMIRANJU RADNE GRUPE ZA PRIPREMU I IZRADU PLANA INTEGRITETA 6](#_Toc447008092)

[3. PROGRAM IZRADE PLANA INTEGRITETA 8](#_Toc447008093)

[4. METODOLOGIJA PROCJENE INTENZITETA RIZIKA 1](#_Toc447008096)4

[5. OBRAZAC PLANA INTEGRITETA 1](#_Toc447008097)7

[6. ODLUKA O USVAJANJU I STUPANJU NA SNAGU PLANA INTEGRITETA 2](#_Toc447008098)6

**1. Rješenje o određivanju odgovornog lica za izradu i sprovođenje plana** **integriteta**



***Crna Gora***

***Agencija za zaštitu konkurencije***

Broj: 01-259/2

Podgorica, 05.09.2018.godine

Na osnovu člana 74 stav 1 Zakona o sprječavanju korupcije ("Sl. list Crne Gore", br. 53/14 i 42/17), vd direktor Agencije za zaštitu konkurencije donosi

**RJEŠENJE**

**o određivanju odgovornog lica za izradu i sprovođenje plana integriteta**

1. **Sandra Kojadinović**, sa završenim Ekonomskim fakultetom, Univerzitet Crne Gore, visokim obrazovanjem, raspoređena na radnom mjestu u zvanju – Samostalni savjetnik I, određuje se za lice odgovorno za izradu i sprovođenje plana integriteta (menadžera integriteta).
2. Menadžer integriteta obavljaće naročito poslove koji se odnose na:

* rukovođenje radnom grupom za izradu plana inegriteta;
* koordinaciju i učešće u pripremi programa izrade plana integriteta;
* koordinaciju i učešće u sakupljanju i analizi potrebne dokumentacije koja se odnosi na funkcionisanje organa vlasti, a koja predstavlja osnov za procjenu rizika i izradu plana integriteta;
* nadziranje sprovođenja mjera za poboljšanje integriteta;
* u saradnji sa svim orgaizacionim jedinicama sačinjavanje izvještaja o sprovođenju plana integriteta.

1. Prava i obaveze iz tačke 1 dispozitiva ovog rješenja počinju teći od 05.09.2018.godine.
2. Ovim Rješenjem stavlja se van snage Rješenje br.01-80/1 od 03.03.2017.godine.

****

**Obrazloženje**

Zakonom o sprječavanju korupcije ("Sl. list Crne Gore", br. 53/14 i 42/17) uveđena je obaveza donošenja plana integriteta za sve organe vlasti, u skladu sa Pravilima za izradu i sprovođenje plana integriteta. S tim u vezi, a shodno članu 74 stav 1 istog Zakona propisano je da starješina, odnosno odgovorno lice u organu vlasti rješenjem određuje menadžera integriteta koji je odgovoran za izradu i sprovođenje plana inegriteta.

Na osnovu izloženog riješeno je kao u dispozitivu ovog rješenja.

**PRAVNA POUKA**: Protiv ovog Rješenja može se izjaviti žalba nadležnoj Komisiji za žalbe u roku od 8 dana od dana prijema istog.

**VD DIREKTOR**

**Lepa Aleksić**

DOSTAVLJENO:

- Imenovanom/oj

- dosije

- a/a

**2. Rješenje o formiranju radne grupe za pripremu i izradu plana integriteta**



***Crna Gora***

***Agencija za zaštitu konkurencije***

Broj: 01-259/3

Podgorica, 05.09.2018.godine

Na osnovu člana 55 Uredbe o organizaciji i načinu rada državne uprave ("Sl. list Crne Gore", br. 05/12,...28/18), vd direktor Agencije za zaštitu konkurencije donosi

**RJEŠENJE**

**o formiranju radne grupe za pripremu i izradu plana integriteta**

1. Obrazuje se radna grupa zapripremu i izradu plana integriteta, u sljedećem sastavu:

- Sandra Kojadinović, rukovodilac grupe

- Radojka Ćirković, član grupe

- Snežana Kujović, član grupe

**Obrazloženje**

Zadatak radne grupe je da pripremi program izrade plana integriteta, prikupi i analizira potrebnu dokumentaciju koja se odnosi na funkcionisanje Agencije za zaštitu konkurencije, a koja predstavlja osnov za procjenu rizika i izradu plana integriteta, upozna zaposlene sa potrebom donošenja plana integriteta i dostavi izrađen prijedlog plana integriteta vd direktoru Agencije za zaštitu konkurencije na usvajanje, zaključno sa 30.09.2018.godine.

Radnoj grupi pripada naknada za rad.



Na osnovu izloženog riješeno je kao u dispozitivu ovog rješenja.

**PRAVNA POUKA**: Protiv ovog Rješenja može se izjaviti žalba nadležnoj Komisiji za žalbe u roku od 8 dana od dana prijema istog.

**VD DIREKTOR**

**Lepa Aleksić**

DOSTAVLJENO:

- Imenovanim

- dosije

- a/a

**3. Program izrade plana integriteta**

ORGAN VLASTI: **Agencija za zaštitu konkurencije**    
  
ODGOVORNO LICE: **Sandra Džudović Kojadinović**   
  
ČLANOVI RADNE GRUPE: **Sandra Džudović Kojadinović, Radojka Ćirković, Snežana Kujović**   
  
DATUM DONOŠENJA RJEŠENJA: 05.09.2018.   
  
DATUM POČETKA IZRADE: 05.03.2019.   
  
  
  
**I FAZA**

***OSNIVANJE RADNE GRUPE I PRIKUPLJANJE INFORMACIJA  
DATUM: 05.03.2019.***  
  
1. PRIPREMNA FAZA  
Rukovodilac donosi odluku o imenovanju radne grupe (Rukovodilac)

Najkasnije do: 05.09.2018.

2. Radna grupa sakuplja potrebnu dokumentaciju, informacije od zaposlenih i priprema program izrade plana integriteta (Radna grupa)

Zahtjev menadžera plana integriteta svim šefovima odsjeka za dostavom relevantnih podataka

***Napomena: Zbog značajnijih promjena u unutrašnjoj organizaciji i sistematizaciji, te nadležnosti institucije, priprema programa izrade konačnog Plana integriteta za 2019. godinu biće prolongirana, kako bi Plan integriteta za 2019. godinu bio usklađen sa nastalim promjenama***

Najkasnije do: 05.03.2019.

3. Upoznavanje zaposlenih sa potrebom donošenja plana integriteta (Radna grupa i Rukovodilac)

Najkasnije do: 05.03.2019.

**II FAZA**

***UTVRĐIVANJE POSTOJEĆIH MJERA   
DATUM: 20.03.2019.***

PROCJENA POSTOJEĆEG STANJA I UTVRĐIVANJE INICIJALNIH FAKTORA RIZIKA

1. Intervjui sa zaposlenima

2. Popunjavanje anonimnog upitnika putem interneta (Radna grupa)

3. Ocjena izloženosti rizicima i razgovor sa zaposlenima (Radna grupa)

Najkasnije do: 20.03.2019.

**III FAZA**

***PLAN MJERA ZA PODIZANJE NIVOA INTEGRITETA  
DATUM: 25.04.2019.***  
1. Upoznavanje zaposlenih sa rizicima narušavanja integriteta, ocjenom izloženosti i planom mjera za poboljšanje integriteta (Rukovodilac)

2. Popunjavanje obrasca PI i priprema konačnog izveštaja (Radna grupa)

3. Usvajanje izrađenog plana integriteta zajedno sa mjerama poboljšanja (Rukovodilac)

4. Završena izrada plana integriteta institucije najkasnije do: 25.04.2019.

**IZRADA PLANA INTEGRITETA**

Zakonom o sprječavanju korupcije ("Sl. list Crne Gore", br. 53/14,42/17) uvedena je obaveza donošenja planova integriteta za sve organe vlasti, u skladu sa Pravilima za izradu i sprovođenje plana integriteta, koja donosi Agencija za sprječavanje korupcije. S tim u vezi, Rješenjem br.01-259/3 od 05.09.2018. godine, formirana je radna grupa za pripremu i izradu plana integriteta.

Menadžer plana integriteta je uputio svim rukovodiocima zahtjev za dostavu prijedloga izrade plana integriteta u njihovim jedinicama kao i dostavu propisa, planova, izvještaja unutrašnjih kontrola i revizije, analize stanja i evidencije kao i druge izvore saznanja o oblastima područjima i radnim procesima za pripremu Plana integriteta. U tom dijelu su objedinjeni akti koji se odnose na poslovne procese i organizacionu strukturu u Agenciji za zaštitu konkurencije (u daljem tekstu:„Agencija“), a koji služe kao osnova za postupanje svih službenika.

Opis radnih mjesta datih u sistematizaciji je neophodan osnov za vršenje procjene rizika, takođe razgovor sa službenicima koji pokrivaju ta radna mjesta može dati dodatne podatke i ukazati na probleme sa kojima se oni susreću u toku vršenja radnih aktivnosti. Ta saznanja su od velikog značaja za vršenje same procjene rizika radnih mjesta.

Analizom radnih mjesta, utvđene su određene mjere bezbjednosti koje postoje i koje se primjenjuju:

* princip četiri oka- svaki završeni radni zadatak ili potreba donošenje odluke verifikuje se od strane neposredno nadređenog, tako da može doći i do tri kruga provjera, u zavisnosti od nivoa službenika koji radi,
* Radni zadaci se dodjeljuju prema određenim kriterijumima(radno mjesto, zvanje, iskustvo),
* Kontinuirano se radi na edukaciji službenika
* Uvedeno je obavezno podnošenje izvještaja i precizna statistika (na dnevnom, mjesečnom, kvartalnom, polugodišnjem i godišnjem nivou),
* Svaki radni zadatak mora biti propraćen pisanim tragom i dokumentacijom, dok se kod rada u bazi evidentira elektronski trag, i dr.

U toku analize su se izdvojili pojedini procesi koji zavrjeđuju veći stepen pažnje u smislu procjene rizika a koji su prikazani u tabeli procjene rizika.

* **PREGLED I ANALIZA NORMATIVNIH AKATA**

Radna grupa je izvršila uvid u sve normativne akte kojima se reguliše rad Agencije.[[1]](#footnote-1) Takođe prilikom izrade Plana inegriteta uzeti su u obzir i unutrašnji akti Agencije.[[2]](#footnote-2)

* **PREGLED ORGANIZACIJE INSTITUCIJE**

Shodno **izmjenama i dopunama** Zakona o zaštiti konkurencije (»Službeni list CG«, broj 44/12 i 13/2018), **promijenjen je postojeći način rukovođenja Agencijom.**

**Organi Agencije su Savjet i direktor Agencije.**

U cilju veće samostalnosti pri donošenju odluka **osnovan je Savjet**, koji ima predsjednika i dva člana. Izvršeno je razgraničenje nadležnosti Savjeta i direktora Agencije.

Radom Agencije rukovodi direktor, koji ima svog zamjenika i dva pomoćnika iz oblasti zaštite konkurencije i državne pomoći. Direktora i zamjenika na predlog Ministarstva ekonomije imenuje Vlada Crne Gore, dok pomoćnika direktora Agencije imenuje Vlada, na prijedlog direktora Agencije. Uslovi za imenovanje i trajanje mandata, kao i djelokrug njihovog rada, precizirani su odredbama Zakona o zaštiti konkurencije.

Novine koje su nastupile sa **izmjenama i dopunama** Zakona o zaštiti konkurencije, odnose se i na **nadležnosti i postupanja u primjeni** Zakona o kontroli državne pomoći (»Službeni list CG«, broj 12/18). Agencija je preuzela poslove Komisije za kontrolu državne pomoći koja je razriješena na sjednici Vlade, dana 26. jula 2018.godine.

Agencija, u roku od trideset (30) dana od dana donošenja izmijenjenog akta o unutrašnjoj organizaciji i sistematizaciji iz decembra 2018. godine (br. 01-428/10, od 11.12.2018.godine), a u skladu sa odredbama člana 72e Zakona o zaštiti konkurencije, od organa državne uprave nadležnog za poslove državne pomoći preuzela je državne službenike i namještenike koji su vršili stručne i administrativne poslove za potrebe Komisije za kontrolu državne pomoći, opremu, službenu dokumentaciju, sredstva za zarade i ostala primanja zaposlenih. Dana 18.01.2019. godine, donešen je Pravilnik o izmjenema i dopunama Pravilnika o unutrašnjoj organizaciji i sistematizaciji Agencije za zaštitu konkurencije, koji je stupa na snagu osmog dana od dana objavljivanja na oglasnoj tabli Agencije, a nakon utvrđivanja od strane Savjeta Agencije.

Unutrašnje organizacione jedinice Agencije su:

**1. SEKTOR ZA UTVRĐIVANJE ZABRANJENIH SPORAZUMA, ZLOUPOTREBE DOMINANTNOG POLOŽAJA, PROCJENU KONCENTRACIJA, POJEDINAČNIH IZUZEĆA I SEKTORSKIH ANALIZA**

1.1. Odsjek za utvrđivanje zabranjenih sporazuma

1.2. Odsjek za utvrđivanje zloupotrebe dominantnog položaja

1.3. Odsjek za procjenu koncentracija i pojedinačna izuzeća

1.4. Odsjek za sektorske analize

**2. SEKTOR ZA KONTROLU DRŽAVNE POMOĆI**

2.1. Odsjek za utvrđivanje usklađenosti državne pomoći

2.2. Odsjek za neposrednu kontrolu

**3. SLUŽBA ZA OPŠTE POSLOVE I FINANSIJE**

**U nastavku teksta dat je prikaz zaposlenih u Agenciji za zaštitu konkurencije po organizacionim jedinicama i po kvalifikacionoj strukturi:**


|  |  |  |  |  |  |
| --- | --- | --- | --- | --- | --- |
| ***Zaposleni u Agenciji za zaštitu konkurencije*** | | | | | |
| ***Naziv sektora*** | ***VSS*** | | | ***SSS*** | ***Ukupno*** |
| ***Pravnici*** | ***Ekonomisti*** | ***Ostali*** |
| ***Savjet Agencije*** |  | *3* |  |  | *3* |
| ***Direktor*** | *1* |  |  |  | *1* |
| *Sektor za procjenu koncentracija, utvrđivanje zabranjenih sporazuma i zloupotrebe dominantnog položaja* | *6* | *6* |  |  | *12* |
| *Sektor za kontrolu državne pomoći* | *1* | *5* |  |  | *6* |
| *Služba za opšte poslove i finansije* |  | *2* | *1* | *1* | *4* |
| *Van organizacionih jedinica* |  |  |  |  |  |
| *Ukupno* | ***8*** | ***16*** | ***1*** | ***1*** | ***26*** |

***Tabela 1****: Broj zaposlenih u Agenciji po organizacionim jedinicama, januar 2019. godine[[3]](#footnote-3)*

|  |  |  |  |  |
| --- | --- | --- | --- | --- |
| ***Zaposleni u Agenciji za zaštitu konkurencije*** | | | | |
| ***Kvalifikacija*** | ***Pravnici*** | ***Ekonomisti*** | ***Ostali*** | ***Ukupno*** |
| 1. *VSS* | *8* | *16* | *1* | *25* |
| 1. *SSS* |  |  | *1* | *1* |
| *Ukupno* | ***8*** | ***16*** | ***2*** | ***26*** |

***Tabela 2****: Kvalifikaciona struktura zaposlenih u Agenciji, januar 2019. godine*

***Šematski prikaz unutrašnje organizacije i sistematizacije Agencije za zaštitu konkurencije - januar 2019***



**4. Metodologija procjene intenziteta rizika**

Uzevši u obzir preporuke i uporednu praksu dobijene od Agencije za sprječavanje korupcije i stranih eksperata, utvrđena je metodologija izrade Plana integriteta Agencije. Izvršena je detaljna procjena rizika za svako radno mjesto, na osnovu razgovora sa zaposlenima kao i izradom šeme rizika koja je data u metodologiji izrade rizika. Za svako radno mjesto je, nakon obavljenih razgovora sa zaposlenim i kombinovanjem odgovora koji su upotrijebljeni kao indikatori (stepen osjetljivosti poslova, podataka na radnim mjestima, kontakata van Agencije, interesantnost podataka za treća lica, postojeće mjere zaštite i dr.) - izvršena procjena rizika.

Naime, analizirane su fiktivne situacije koje su za cilj imale procjenu rizika u različitim situacijama i pod uticajem različitih faktora, sa kojima se službenici nijesu do sada susrijetali. Napominjemo da se određena mjesta u Agenciji poklapaju u smislu opisa, tj. određenih obaveza i odgovornosti, te se za ista uzimala u obzir izrada jedne mape procjene rizika. Navedeni pregled dajemo u nastavku, tj. u okviru konačnog izvještaja.

**LEGENDA TERMINA I SIMBOLA**

Intenzitet rizika dobija se množenjem vjerovatnoće i posljedice, upotrebom matrice rizika „vjerovatnoća (1-10) x posljedica (1-10) ” koja je prikazana na slici ispod.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **POSLJEDICA** | **ozbiljna** | 10 |  |  |  |  |  |  |  |  |  |
| 9 |  |  |  |  |  |  |  |  |  |
| 8 |  |  |  |  |  |  |  |  |  |
| **umjerena** | 7 |  |  |  |  |  |  |  |  |  |
| 6 |  |  |  |  |  |  |  |  |  |
| 5 |  |  |  |  |  |  |  |  |  |
| 4 |  |  |  |  |  |  |  |  |  |
| **mala** | 3 |  |  |  |  |  |  |  |  |  |
| 2 |  |  |  |  |  |  |  |  |  |
| 1 | 2 | 3 | 4 | 5 | 6 | 7 | 8 | 9 | 10 |
| Intenzitet rizika  (posljedica **x** vjerovatnoća) | | **niska** | | | **srednja** | | | | **visoka** | | |
| **VJEROVATNOĆA** | | | | | | | | | |

Ukupna procjena rizika od korupcije i drugih oblika narušavanja integriteta

•/V Rizik visok intenziteta – Korupcija ili drugi oblici narušavanja integriteta su već prisutni u ovom procesu ili je vrlo vjerovatno da će se pojaviti.

•/S Rizik srednjeg intenziteta – Pojava korupcije ili drugih oblika narušavanja integriteta u ovom procesu je moguća, ali se mjerama kontrole upravlja tim rizikom.

•/N Rizik niskog intenziteta – Mala je vjerovatnoća da će se pojaviti korupcija ili drugi oblici narušavanja integriteta u ovom procesu, zbog postojećih mjera kontrole.

Ocjena rizika:

Ocjene su od 1 do 100, tako da ocjene od 1-15 predstavljaju »najmanju vjerovatnoću« pojave korupcije ili drugih oblika narušavanja integriteta sa »veoma malom« posljedicom (rizik niskog intenziteta), ocjene od 16-48 predstavljaju »srednju vjerovatnoću« pojave korupcije ili drugih oblika narušavanja integriteta sa »umjerenom« posljedicom (rizik srednjeg intenziteta) dok ocjene od 49-100 znači »skoro izvjesnu« pojavu korupcije ili drugih oblika narušavanja integriteta sa »veoma velikom« posljedicom (rizik visokog intenziteta).

Status rizika od prethodne provjere

↔ Bez promjena

↑ Povećan rizik

↓ Smanjen rizik

Datum provjere:

Provjeru izvršio-la:

**\***Legenda:  **\*\***Legenda:

|  |  |  |  |
| --- | --- | --- | --- |
| procjena rizika | nizak | srednji | visok |
|  | 1-15 | 16-48 | 49-100 |

|  |  |  |  |
| --- | --- | --- | --- |
| Napredak stanja od prethodne provjere | bez promjena | povećan rizik | smanjen rizik |
| **↔** | **↑** | **↓** |

**5. Obrazac Plana integriteta**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **REGISTAR RIZIKA** | | | **PROCJENA I MJERENJE RIZIKA** | | | | | **REAGOVANJE NA RIZIK** | | |
| **Oblasti rizika** | **Radna mjesta** | **Osnovni rizici** | **Postojeće mjere kontrole** | **Preostali rizici (rezidualni)** | **Vje**  **rov.** | **Posljedice** | **Procjena** | **Predložene mjere za smanjenje/otklanjanje rizika** | **Odgovorna osoba** | **Rok** |
| **1. Rukovođenje i upravljanje** | Predsjednik i članovi Savjeta i Direktor | Iskorišćavanje javne funkcije i/ili službenog položaja; | Zakon o sprječavanju korupcije;  Zaključci Vlade;  Etički kodeks i druga interna akta institucije; | Donošenje odluka pod eksternim uticajem; | 4 | 10 | 40 | Odluke/akte učiniti dostupnim na uvid svim službenicima; Objavljivanje istih na zvaničnom sajtu Agencije;  Obavezno sastavljanje izvještaja o napretku  (aktivnostima); Sprovođenje Zaključaka Vlade; | Predsjednik i članovi Savjeta i Direktor | Kontinuirano |
|  | Predsjednik i članovi Savjeta i Direktor  Pomoćnici i zamjenik direktora  Rukovodioci organizacionih jedinica | Mogućnost da će doći do sukoba interesa usljed nejasne podjele/razgraničenja odgovornosti/poslova; | Statut Agencije za zaštitu konkurencije;  Knjiga procedura Agencije za zaštitu konkurencije sa internim aktima institucije;  Pravilnik o unutrašnjoj organizaciji i sistematizaciji radnih mjesta; | Nedovoljno jasna podjela i razgraničenje sistema kontrole i vršenja ovlašćenja; Velika koncentracija zadataka na jednoj osobi; | 7 | 9 | 63 | Adekvatnija koordinacija između zaposlenih;  Adekvatno popunjavanje radnih mjesta u organizacionim jedinicama;  Preciznije definisinje odgovornosti/nadležnosti prilikom izrade odgovarajućih internih akata; | Predsjednik Savjeta i Direktor  Pomoćnici direktora  Rukovodioci organizacionih jedinica | Kontinuirano |
|  | Predsjednik i članovi Savjeta i Direktor  Pomoćnici i zamjenik direktora  Rukovodioci organizacionih jedinica | Kršenje principa transparentnosti; | Zakon o sprječavanju korupcije;  Knjiga procedura Agencije za zaštitu konkurencije;  Etički kodeks; | Nepoštovanje zakonske obaveze evidentiranja primljenih sponzorstava i donacija i njihove vrijednosti;  Nedostavljanje Agenciji za sprječavanje korupcije pisanog izvještaja o primljenim sponzorstvima i donacijama;  Neblagovremeno i nepotpuno dostavljanje izvještaja o imovini i prihodima javnih funkcionera; | 2 | 6 | 12 | Transparentnost rada Agencije - redovno održavanje web sajta;  Dostavljanje Izvještaja o prihodima i imovini za javne funkcionere Agenciji za sprječavanje korupcije | Predsjednik i članovi Savjeta i Direktor  Pomoćnici i zamjenik direktora | Kontinuirano  I kvartal 2019.godine |
|  | Predsjednik i članovi Savjeta  Direktor  Pomoćnici i zamjenik direktora  Rukovodioci organizacionih jedinica | Narušavanje integriteta institucije; | Statut Agencije za zaštitu konkurencije;  Knjiga procedura Agencije za zaštitu konkurencije;  Etički kodeks; | Neadekvatno sprovođenje nadzora i kontrole nad radom organizacionih jedinica;  Netačne i nepotpune informacije sadržane u Izvještajima o radu Agencije za zaštitu konkurencije; | 3 | 10 | 30 | Uvesti periodičnu obavezu da prevencija korupcije bude tema kolegijuma, sastanka i razgovora;  Obezbijediti visok nivo koordinacije između organizacionih jedinica prilikom izrade Izvještaja o radu u cilju adekvatnog informisanja javnosti; | Direktor  Pomoćnici i zamjenik direktora | Kontinuirano |
|  | Direktor  Pomoćnici i zamjenik direktora  Rukovodioci organizacionih jedinica | Neadekvatno kreiranje politike razvoja i upravljanja; | Statut Agencije za zaštitu konkurencije;  Knjiga procedura Agencije za zaštitu konkurencije sa internim aktima; | Neispunjavanje aktivnosti utvrđenih internim aktima; | 5 | 5 | 25 | Donošenje Strategije razvoja Agencije za zaštitu konkurencije za četvorogodišnji period uz mjerenje ispunjenosti godišnjeg plana realizacije Strategije; | Predsjednik i članovi Savjeta i Direktor  Pomoćnici i zamjenik direktora  Rukovodioci organizacionih jedinica | Decembar 2019.godine |
| **2. Kadrovska politika, etičko i profesinalno ponašanje zaposlenih** | Svi zaposleni | Primanje nedozvoljenih poklona ili druge nedozvoljene koristi | Zakon o sprječavanju korupcije;  Statut Agencije za zaštitu konkurencije;  Knjiga procedura Agencije za zaštitu konkurencije;  Etički kodeks; | Primanje poklona suprotno odredbama Zakona o sprječavanju korupcije;  Nepoštovanje zakonske obaveze evidentiranja primljenih poklona i njihove vrijednosti;  Nedostavljanje Agenciji za sprječavanje korupcije izvoda iz evidencije poklona; | 4 | 7 | 28 | Donijeti interno uputstvo o vođenju evidencije primljenih poklona zaposlenih;  Edukacija-obuke zaposlenih na temu antikorupcije;  Kontrola nad sprovođenjem Etičkog kodeksa institucije; | Predsjednik i članovi Savjeta i Direktor | Kontinuirano |
|  | Direktor  Pomoćnici i zamjenik direktora  Rukovodioci organizacionih jedinica | Neefikasna i neracionalna kadrovska politika | Knjiga procedura Agencije za zaštitu konkurencije sa internim aktima institucije;  Pravilnik o unutrašnjoj organizaciji i sistematizaciji radnih mjesta; | Nedovoljni i neadekvatni kadrovski kapaciteti u određenim organizacionim jedinicama; | 6 | 9 | 54 | Izvršiti procjenu potrebnog kadra za efikasno sprovođenje poslova iz nadležnosti institucije;  Izmjene i dopune Pravilnika o unutrašnjoj organizaciji i sistematizaciji; | Predsjednik i članovi Savjeta i Direktor  Pomoćnici i zamjenik direktora  Rukovodioci organizacionih jedinica | Decembar 2019.godine |
|  | Direktor  Rukovodioci organizacionih jedinica | Rizik od neodgovarajućih kvalifikacija prilikom zapošljavanja DSiN po javnom /internom oglasu; | Pravilnik o unutrašnjoj organizaciji i sistematizaciji; | Neadekvatna procjena kandidata prilikom zapošljavanja; | 5 | 5 | 25 | Izmjene i dopune Pravilnika o unutrašnjoj organizaciji i sistematizaciji.  Formiranje ad hoc komisija iz reda zaposlenih Agencije za zaštitu konkurencije iz konkretne oblasti, koja će dodatno procjenjivati potrebne kvalifikacije kandidata. | Predsjednik i članovi Savjeta i Direktor | Decembar 2019.godine  7 dana nakon objavljivanja oglasa u UZK |
|  | Svi zaposleni | Povrede profesionalnih, etičkih pravila i pristrasno ponašanje sa lakšim posljedicama; | Statut Agencije za zaštitu konkurencije;  Etički kodeks; | Veliki i/ili nekontrolisan prostor donošenja diskrecionih odluka prilikom donošenja prerasporednih rješenja, odluka o varijabilnom dijelu zarade i drugih odluka od značaja za rad, edukaciju, usavršavanje i materijalni status zaposlenih; | 3 | 4 | 12 | Obezbijediti redovno sprovođenje plana i programa stručnog usavršavanja;  Sprovoditi obuke zaposlenih o etici i integritetu; | Direktor | Kontinuirano |
|  | Svi zaposleni | Neprijavljivanje korupcije i drugih nezakonitih radnji; | Zakon o sprječavanju korupcije;  Etički kodeks; | Nedovoljno razvijen nivo svijesti zaposlenih za prijavljivanje korupcije i drugih nezakonitih radnji unutar institucije; | 8 | 5 | 40 | Edukacija zaposlenih o mehanizmima prijavljivanja korupcije i drugih nezakonitih radnji unutar institucije;  Uvesti edukaciju prema ciljnim grupama posebno prema službenicima koji pokrivaju rizične grupe poslova; | Svi zaposleni | Kontinuirano |
| **3. Planiranje i upravljanje finansijama** | Direktor  Načelnik Službe za opšte poslove i finansije | Neadekvatno strateško planiranje i izvršavanje budžeta; | Interno uputstvo za izradu i donošenje budžeta;  Smjernice za izradu budžeta MF, Budžetski cirkular, Limiti za tekuću godinu;  Zakon o budžetu Crne Gore; | Neadekvatno i nedovoljno transparentno trošenje budžetskih sredstava; | 2 | 8 | 16 | Osigurati učešće svih relevantnih subjekata i jedinica prilikom planiranja budžeta;  Pohađati relevantne obuke i seminare na temu planiranja budžeta;  Redovno sprovođenje unutrašnjih finansijskih kontrola;  Postupati po preporukama iz Izvještaja o izvršenoj reviziji; | Direktor  Načelnik Službe za opšte poslove i finansije | Kontinuirano |
|  | Načelnik Službe za opšte poslove i finansije  Načelnici svih odsjeka | Mogućnost da će prilikom izrade plana budžeta, doći do neravnomjerne preraspodjele budžetskih sredstva po stavkama, usljed neadekvatnih informacija od strane organizacionih jedinica; | Interno uputstvo za izradu i donošenje budžeta;  Smjernice za izradu budžeta MF, Budžetski cirkular, Limiti za tekuću godinu; | Nedostatak sredstva na određenim stavkama; | 4 | 3 | 12 | Primjena koncepta tretiranja rizika, kroz implementaciju rutinskih kontrola, koje podrazumjevaju izradu mjesečnih izvještaja plana i realizacije budžeta za tekuću godinu, internog karaktera; | Načelnik Službe za opšte poslove i finansije | Kontinuirano |
|  | Direktor  Službenik za javne nabavke | Neadekvatno sprovođenje postupka javnih nabavki; | Interno uputstvo za sprovođenje javnih nabavki Agencije za zaštitu konkurencije;  Ugovori o javnoj nabavci;  Zakon o javnim nabavkama; | Odstupanje od realizacije aktivnosti predviđenih ugovorima o javnoj nabavci; | 3 | 9 | 27 | Objavljivati ugovore i sve anekse ugovora na internet stranici;  Objavljivati pozive za učešće u postupcima javnih nabavki i druge dokumente | Direktor | Kontinuirano |
|  | Načelnik Službe za opšte poslove i finansije  Službenik za javne nabavke  Članovi komisije za otvaranje i vrednovanje ponuda | Zbog loše pripremljene tenderske dokumentacije, postoji mogućnost poništenja tendera ili velikog broja žalbi, što može proizvesti, između ostalog i prolongiranje planirane nabavke; | Interno uputstvo za sprovođenje javnih nabavki Agencije za zaštitu konkurencije;  Zakon o javnim nabvkama; | Dostavljanje nepotpune tenderske dokumentacije od strane ponuđača; | 2 | 6 | 12 | Objavljivati ugovore i sve anekse ugovora na internet stranici;  Objavljivati pozive za učešće u postupcima javnih nabavki i druge dokumente | Direktor  Načelnik Službe za opšte poslove i finansije | Kontinuirano |
|  | Službenik za javne nabavke  Članovi komisije za otvaranje i vrednovanje ponuda | Donešenje nezakonitih odluka i narušavanje integriteta u postupcima javnih nabavki; | Postojeći zakoni i podzakonska akta;  Interno uputstvo za sprovođenje javnih nabavki Agencije za zaštitu konkurencije; | Postoji mogućnost davanja prednosti određenoj firmi kroz neobjektivno bodovanje pristiglih ponuda zbog prijateljskih i rođačkih veza (klijentelizam, nepotizam, kronizam) ili sukoba interesa; | 1 | 10 | 10 | Unijeti antikorupcijsku klauzulu u sve ugovore o javnim nabavkama;  Provjera izjava o nepostojanju sukoba interesa članova tenderskih komisija i službenika za javne nabavke; | Direktor  Službenik za javne nabavke | Kontinuirano |
| **4. Čuvanje i bezbjednost podataka i dokumenata** | Direktor,  Samostalni savjetnik I za informatičke poslove | Zbog nedovoljne bezbjednosti softvera, postoji mogućnost neovlašćenog pristupa ličnim podacima zaposlenih, kao i drugim povjerljivim informacijama; | Pravilnik o upotrebi računsko komunikacionih resursa na mreži državnih organa-MID;  Zakon o zaštiti podataka o ličnosti;  Zakon o zaštiti neobjavljenih podataka; | Nedovoljna IT bezbjednost podataka kao i njihovo korišćenje za privatne svrhe; | 6 | 6 | 36 | Obezbijediti kontinuirani stručni nadzor nad podacima;  Obučiti zaposlene o bezbjednom rukovanju podacima u elektronskoj formi;  Razvoj nove aplikacije Agencije za zaštitu konkurencije i instaliranje novih i sigurnijih softvera; | Direktor  Samostalni savjetnik I za informatičke poslove | Kontinuirano  Decembar 2019.godine |
|  | Svi zaposleni | Rizik od moguće zloupotrebe povjerljivih službenih podataka i informacija; | Zakon o tajnosti podataka;  Etički kodeks;  Izjave o čuvanju poslovne tajne potpisane od strane zaposlenih Agencije za zaštitu konkurencije | Nedovoljna IT bezbjednost podataka;  Neadekvatan ili neefikasan sistem kontrole nad prijemom i razvrstavanjem dokumentacije; | 2 | 7 | 14 | Obezbijediti kontinuirani stručni nadzor nad podacima;  Obučiti zaposlene o bezbjednom rukovanju podacima u elektronskoj formi;  Vršiti uredan prijem i razvrstavanje dokumentacije u cilju sprečavanja gubljenja, oštećenja ili neevidentiranja dokumentacije; | Direktor  Samostalni savjetnik I za informatičke poslove  Načelnik Službe za opšte poslove i finansije; | Kontinuirano |
| **Posebne oblasti rizika** | | | | | | | | | | |
| **Oblasti rizika** | **Radna mjesta** | **Posebni rizici** | **Postojeće mjere kontrole** | **Preostali rizici (rezidualni)** | **Vjer.** | **Posljed.** | **Procjena** | **Predložene mjere za smanjenje/otklanjanje rizika** | **Odgovorna osoba** | **Rok** |
| **5. Obrada predmeta sa povjerljivim informacijama koje mogu biti značajne za treća lica;** | Svi zaposleni | Mogućnost da će prilikom saradnje sa drugim institucijama /licima u postupku ispitivanja povrede konkurencije, doći do odliva/curenja povjerljivih informacija; | Etički kodeks;  Izjave o čuvanju poslovne tajne potpisane od strane zaposlenih Agencije; | Povezanost direktna/indirektna sa trećim licima; | 3 | 10 | 30 | Motivacija zaposlenih putem materijalnih i nematerijalnih sredstava; | Direktor  Rukovodioci organizacionih jedinica | Kontinuirano |
| **6. Učestvovanje u prikupljanju, obradi i analizi podataka značajnih za utvrđivanje činjenica u postupku zaštite konkurencije i u tom cilju po potrebi vršenje neposrednog uvida kod stranke ili drugog učesnika u postupku;** | Direktor  Svi zaposleni u Sektoru za zaštitu konkurencije ; | Mogućnost da će doći do povrede profesionalnih, etičkih pravila i pristrasnog ponašanja od strane zaposlenih; | Zakon o zaštiti konkurencije;  Etički kodeks;  Izjave o čuvanju poslovne tajne potpisane od strane zaposlenih Agencije za zaštitu konkurencije; | Otežano pribavljanje potrebne dokumentacije/podataka; | 2 | 10 | 20 | Primjena koncepta tretiranja rizika, kroz implementaciju pojačanog sistema internih kontrola;  Motivacija zaposlenih;  Edukacija na temu antikorupcije; | Direktor  Načelnici Odsjeka u Sektoru za zaštitu konkurencije; | Kontinuirano |
|  | Svi zaposleni u Sektoru za zaštitu konkurencije ; | Mogućnost da će prilikom vršenja neposrednog uvida radi prikupljanja podataka u postupku pred Agencijom, doći do narušavanja lične bezbijednosti ovlašćenih lica Agencije; | Zakon o zaštiti konkurencije;  Pravilnik o uslovima i načinu pružanja pomoći državnim organima, organima državne uprave, organima lokalne samouprave i pravnim licima u postupku izvršenja njihovih odluka; | Otežano pribavljanje potrebne dokumentacije/podataka;  Koruptivno djelovanje na zaposlene/sistem zaplašivanja zaposlenih, od strane trećih lica; | 7 | 9 | 63 | Izbjegavanje rizika ( ovakvu vrstu rizika Agencija tretira/svodi na prihvatljiv nivo prekidanjem aktivnosti). | Direktor | Kontinuirano |
| **7. Vođenje i učestvovanje u vođenju postupka i pripremanje rješenja u postupku izuzeća od zabrane pojedinih sporazuma, procjene koncentracija, zloupotrebe dominantnog položaja i zabranjenih sporazuma;** | Direktor  Svi zaposleni u Sektoru za zaštitu konkurencije; | Mogućnost da će doći do povrede profesionalnih, etičkih pravila i pristrasnog ponašanja od strane zaposlenih; | Zakon o zaštiti konkurencije;  Etički kodeks;  Izjave o čuvanju poslovne tajne potpisane od strane zaposlenih Agencije za zaštitu konkurencije; | Nedozvoljen uticaj kod donošenja opštih i pojedinačnih pravnih akata; | 2 | 10 | 20 | Primjena koncepta tretiranja rizika, kroz implementaciju pojačanog sistema internih kontrola;  Motivacija zaposlenih;  Edukacija na temu antikorupcije; | Direktor  Načelnici odsjeka u Sektoru za zaštitu konkurencije; | Kontinuirano |
| **8.** **Rješavanje u pojedinačnim upravnim stvarima iz oblasti državne pomoći;** | Predsjednik i članovi Savjeta  Direktor  Pomoćnik direktora za dodjelu državne pomoći  Svi zaposleni u Sektoru za dodjelu državne pomoći | Mogućnost da će doći do neadekvatne dodjele sredstava državne pomoći usljed nedovoljne stručnosti i/ili preopterećenosti zaposlenih; | Zakon o kontroli državne pomoći;  Pravilnik o unutrašnjoj organizaciji i sistematizaciji radnih mjesta; | Nedovoljan broj zaposlenih na predmetima koji se odnose na postupak dodjele sredstava državne pomoći; | 5 | 10 | 50 | Primjena koncepta tretiranja rizika, kroz implementaciju pojačanog sistema internih kontrola (princip četiri oka i dr);  Izmjene i dopune Pravilnika o unutrašnjoj organizaciji i sistematizaciji;  Edukacije zaposlenih; | Predsjednik i članovi Savjeta  Direktor  Pomoćnik direktora za kontrolu državne pomoći  Načelnici odsjeka u Sektoru za dodjelu državne pomoći | Kontinuirano  Decembar 2019.godine |
|  | Predsjednik i članovi Savjeta  Direktor  Pomoćnik direktora za dodjelu državne pomoći  Svi zaposleni u Sektoru za dodjelu državne pomoći | Mogućnost da će doći do direktnog/indirektonog uticaja na zaposlene prilikom donošenja odluka koje se tiču dodjele sredstava državne pomoći trećim licima/pravnim subjektima; | Zakon o kontroli državne pomoći;  Izjave o čuvanju poslovne tajne potpisane od strane zaposlenih Agencije za zaštitu konkurencije; | Koruptivno djelovanje na zaposlene/sistem zaplašivanja zaposlenih, od strane trećih lica; | 6 | 10 | 60 | Primjena koncepta tretiranja rizika, kroz implementaciju pojačanog sistema internih kontrola;  Motivacija zaposlenih; | Predsjednik i članovi Savjeta  Direktor  Pomoćnik direktora za dodjelu državne pomoći  Načelnici odsjeka u Sektoru za dodjelu državne pomoći | Kontinuirano |
|  | Direktor  Pomoćnik direktora za dodjelu državne pomoći  Načelnik i svi zaposleni u Odsjeku za neposrednu kontrolu | Neadekvatno/neusklađeno trošenje dodijeljenih sredstava državne pomoći; | Zakon o kontroli državne pomoći; | Koruptivno djelovanje na zaposlene/sistem zaplašivanja zaposlenih, od strane trećih lica; | 7 | 10 | 70 | Pojačane kontrole kod pravnih subjekata kojima je dodijeljena državna pomoć;  Motivacija zaposlenih; | Direktor  Pomoćnik direktora za dodjelu državne pomoći  Načelnik i svi zaposleni u Odsjeku za neposrednu kontrolu | Kontinuirano |

# 

**6. Odluka o usvajanju i stupanju na snagu Plana integriteta**



***Crna Gora***

***Agencija za zaštitu konkurencije***

Broj: 02-151/6

Podgorica, 16.05.2019.godine

Na osnovu člana 71 stav 1 Zakona o sprječavanju korupcije ("Sl. list Crne Gore", br. 53/14), i u skladu sa članom 20f tačka 1 stav 4 Zakona o zaštiti konkurencije („Sl. list CG“, br. 44/12 i 13/18), Savjet Agencije za zaštitu konkurencije, donosi

**O D L U K U**

1) Usvaja se i stupa na snagu Plan integriteta Agencije za zaštitu konkurencije.

2) Zadužuje se menadžer integriteta da najmanje jednom godišnje podnese pisani izvještaj o realizaciji mjera iz Plana integriteta.

3) Zadužuju se svi zaposleni u organu vlasti da na zahtjev menadžera integriteta dostave sve potrebne informacije i dokumenta, neophodna za efikasno sprovođenje plana integriteta.

**Obrazloženje**

Zakonom o sprječavanju korupcije ("Sl. list Crne Gore", br. 53/14) uvedena je obaveza donošenja planova integriteta za sve organe vlasti, u skladu sa Pravilima za izradu i sprovođenje plana integriteta, koja donosi Agencija za sprječavanje korupcije. S tim u vezi, Rješenjem br. 01-259/3od 05.09.2018.godine, formirana je radna grupa za pripremu i izradu plana integriteta, koja je u kontinuitetu radila od 05.03.2019.godine do 25.04.2019.godine, i koja je pripremila i dostavila, odgovornom licu u organu vlasti na odobravanje i usvajanje prijedlog Plana integriteta, koji je u cijelosti prihvaćen.

Na osnovu izloženog riješeno je kao u dispozitivu ove odluke.

Odluka stupa na snagu danom donošenja.

**PRAVNA POUKA**: Protiv ove odluke može se izjaviti žalba nadležnoj Komisiji za žalbe u roku od 8 dana od dana objave iste.

**Predsjednik Savjeta**

**Miodrag Vujović**

DOSTAVLJENO:

- na oglasnoj tabli

- a/a

1. <http://www.azzk.me/novi/joomlanovi/pravni-okvir> [↑](#footnote-ref-1)
2. <http://www.azzk.me/novi/joomlanovi/unutrasnji-akti-agencije> [↑](#footnote-ref-2)
3. Pravilnik o izmjenema i dopunama Pravilnika o unutrašnjoj organizaciji i sistematizaciji Agencije za zaštitu konkurencije od januara 2019 [↑](#footnote-ref-3)